QORTI TAL-MAĠISTRATI (MALTA) BĦALA QORTI TA' ĠUDIKATURA KRIMINALI MAĠISTRAT DR. SIMONE GRECH Kumpilazzjoni Numru 526/18 (Spettur Roderick Arapa) Illum, 4 ta' Novembru 2020 Rat l-imputazzjonijiet imressqa kontra Mark Anthony Bunting, karta tal-identità numru 83756M: Mingħajr il-ħsieb li joqtol jew li jqiegħed il-ħajja ta' ħaddiehor f'periklu ċar, ikkaġuna offiża gravi fuq il-persuna ta' Enzo Mair (detentur tal-karta tal- identità numru 59457M) minħabba li l-istess offiża ġġib il-ksur tas-subgħa werrej tal-istess Enzo Mair, skont kif iċċertifikat minn Dr. Alexandra Costantino (numru ta' reġistrazzjoni mediku 2180) miċ- Ċentru tas-Saħħa tal-Floriana; Mingħajr il-ħsieb li joqtol jew li jqiegħed il-ħajja ta' ħaddieħor f'periklu ċar, ikkaġuna offiża ħafifa fuq il-persuna ta' Sean Mair (detentur tal-karta tal- identità numru 004720M) skont kif iċċertifikat minn Dr. Jeremy Vella Mamo (numru ta' registrazzjoni mediku 3214) miċ-Ċentru tas-Saħħa tal-Floriana; Ħebbejt għal John Mair u Clayton Martinelli sabiex jinġurjahom, idejjaqhom jew jagħmlilhom ħsara b'xi mod; Għamel inġurji jew theddid mhux imsemmijin band' ohra fil-Kodiċi Kriminali, jew jekk kien provokat, inġurja b'mod li ħareġ barra mil-limiti tal- provokazzjoni. Il-Qorti ġiet mitluba sabiex, f'każ ta' ħtija, barra li tinfliġġi l-piena stabbilita għal dan ir-reat, tapplika l-provvedimenti tal-Artiklu 383 tal-Kodiċi Kriminali għas-sigurtà ta' Enzo Mair, Sean Mair, John Mair, u Clayton Martinelli. Rat id-dokumenti eżebiti; Semgħet ix-xhieda; Rat in-nota tal-Avukat Ġenerali datata 12 ta' Lulju 2019, li permezz tagħha, bagħat lill-imputat biex jiġi ġġudikat minn din il-Qorti bħala Qorti ta' Ġudikatura Kriminali, kif maħsub taħt: (a) Artikoli 214, 215 u 216(1)(a) (ii) (iii), (b) u (d) (2) tal-Kapitolu 9 tal-Liġijiet ta' Malta; (b) Artikolu 214, 215, u 221(1) tal-Kapitolu 9 tal-Liġijiet ta' Malta; (c) Artikolu 339(1)(d) tal-Kapitolu 9 tal-Liġijiet ta' Malta; (d) Artikolu 339(1)( e) tal-Kapitolu 9 tal-Liġijiet ta' Malta; (e) Artikolu 382A, 383, 384, 385, 386, 412C u 412D tal-Kapitolu 9 tal-Liġjiet ta' Malta; (f) Artikoli 17, 31, 532A, 532B u 533 tal-Kapitolu 9 tal-Liġijiet ta' Malta. Rat li l-imputat iddikjara li ma għandhux oġġezzjoni li din il-kawza tinstema' bil- procedura sommarja, u li tiġi mismugħa u deċiża minn din il-Qorti hekk kif ippreseduta; Semgħet ix-xhieda ta' Sean Mair, John Mair, Clayton Martinelli u Enzo Mair fis-seduta tat-12 ta' Ġunju 2019, jiddikjaraw li qed jagħżlu li ma jixhdux f'dawn il- proċeduri; Semgħet lil Albert Burke u Carol Anne Costanzo jagħżlu li ma jixhdux, u dana fis- seduta tas-17 ta' Ottubru 2019; Rat li l-imputat għażel li ma jixhidx, u anqas ressaq ebda provi. Semgħet trattazzjoni. Ikkunsidrat: Rat l-atti proċesswali kollha, kif ukoll dawk tal-kawża, Alusta vs Enzo Mair et, stante li kien hemm qbil li dik il-kawża tinstema' kontestwalment ma' din odjerna, u li x-xhieda mismugħa f'dik il-kawża, għandha tgħodd għal din il-kawża. Illi din il-Qorti hija kkonfrontata bi stqarrija mill-imputat, u kif ukoll stqarrijiet rilaxxati minn John Mair, Enzo Mair, Clayton Martinelli u Sean Mair, kif ukoll mill-fatt li l-imputat, John Mair, Enzo Mair, Clayton Martinelli u Sean Mair, għażlu li ma jixhdux f'dawn il-proċeduri sabiex ma jinkriminawx lilhom innfushom. Il-Qorti hija wkoll rinfaċċata b'CCTV footage, iżda l-persuna li allegatament għaddietu lill-uffiċjali tal-Pulizija, għażlet ukoll li ma tixhidx f'dawn il- proċeduri. Il-Qorti hija konsapevoli li wħud mill-imputazzjonijiet imressqa kontra l-imputat, huma ta' tali natura li l-proċeduri huma mehuda mill-Pulizija ex officio. din il-Qorti tagħrbel dawk il-provi u dokumenti kollha eżebiti quddiemha, ma tqisx li hija konvinta li l-imputazzjonijiet fir-rigward tal-imputat, ġew ippruvati lil hinn minn kull dubju dettat mir-raġuni. Ma tressqitx l-aħjar prova dwar id-dinamika ta' kif zvolġa dan l-argument, u kif allegatament ġew rekati l-offiżi fuq il-persuni ndikati fl-imputazzjonijiet. Illi, per konsegwenza, in segwitu ta' dak li ġie mismugħ, u li ġie vverbalizzat fid- diversi seduti miżmuma quddiem il-Qorti, ma jirriżultax li l-imputazzjonijiet miġjuba fil-konfront tal-imputat, ġew sodisfaċentement ippruvati, u għaldaqstant, l-imputat ser jiġi lliberat minnhom. Għal dawn il-motivi, il-Qorti, fuq nuqqas ta' provi, ma ssibx lill-imputat ħati tal- imputazzjonijiet kollha miġjuba fil-konfront tiegħu, u b'hekk tilliberah minnhom. Maġistrat Dr. Simone Fenech Millo Janet Dedic Deputat Reġistratur